b'\n_START_ARTICLE_\nTrau (b\xc3\xa5t)\n_START_PARAGRAPH_\nTrau er en versjon av den norske prammen som fikk sitt kallenavn da den ble brukt som slepejolle for lystseilere p\xc3\xa5 Skagerrak._NEWLINE_Omkring \xc3\xa5rhundreskiftet inn i 1900-tallet hadde organisert regattaseiling ledet til et eksklusivt milj\xc3\xb8 for de velst\xc3\xa5ende som var opptatt med seiling. Kappestrid med seil hadde f\xc3\xb8rst foreg\xc3\xa5tt med mindre bruksb\xc3\xa5ter, men de ble erstattet med kostbare og mer avanserte seilb\xc3\xa5ter som gav status for eieren, de s\xc3\xa5kalte lystb\xc3\xa5tene. _NEWLINE_Disse nye b\xc3\xa5tene hadde bruk for lettb\xc3\xa5ter som kunne slepes ved behov, og den st\xc3\xb8dige prammen var et godt valg med sin st\xc3\xb8rrelse og vekt i forhold til andre st\xc3\xb8rre og tyngre lettb\xc3\xa5ter. P\xc3\xa5 grunn av utseendet ble denne versjonen kalt \xc2\xabtrau\xc2\xbb. Som en typisk pram var denne b\xc3\xa5ten uten kj\xc3\xb8l.'